کالعدم جماعت کی نئی سازش ؛

شیعہ عمائدین اور مومنین پر مفتی امان اللہ کے قتل کا الزام

رسا نیوز ایجنسی ـ کالعدم اہلسنت والجماعت نے جامعہ تعلیم القرآن کے مہتمم مولانا اشرف علی کے صاحبزادے مفتی امان اللہ کے قتل کا مقدمہ مجلس وحدت مسلمین کے مرکزی ڈپٹی سیکرٹری جنرل حجت الاسلام امین شہیدی سمیت دیگر کیخلاف درج کرا دیا ہے۔

خبر کا کوڈ: ۷۲۹۱

تاریخ: ۲۳ آذر ۲۰۱۴ - ۱۲:۴۹

رسا نیوز ایجنسی کی رپورٹ کے مطابق کالعدم اہلسنت والجماعت نے جامعہ تعلیم القرآن کے مہتمم مولانا اشرف علی کے صاحبزادے مفتی امان اللہ کے قتل کا مقدمہ مجلس وحدت مسلمین کے مرکزی ڈپٹی سیکرٹری جنرل حجت الاسلام امین شہیدی سمیت دیگر کیخلاف درج کرا دیا ہے۔

کالعدم جماعت نے حجت الاسلام امین شہیدی کے علاوہ قلب شاہ، اشتیاق شاہ اور دیگر کو بھی مقدمے میں نامزد کیا ہے۔

تھانہ آرے بازار میں جامعہ تعلیم القرآن سے تعلق رکھنے والے شاہد محمود کی مدعیت میں درج کئے گئے مقدمے میں مختلف دفعات شامل کی گئی ہیں۔

یاد رہے کہ گذشتہ روز مفتی امان اللہ کو نامعلوم موٹر سائیکل سواروں نے قتل کر دیا تھا، جس کے بعد کالعدم اہلسنت والجماعت اور مدرسے کے طلبہ نے شہر بھر میں ہنگامہ کھڑا کر دیا تھا۔

کالعدم جماعت کے سینکڑوں دہشتگردوں نے ٹائراں والے بازار میں امام بارگاہ کو مکمل طور پر نذرآتش کرنے کے علاوہ ایک شخص کو بھی زندہ جلا دیا تھا۔